《赠王宜学时以翰编谪官岭南》
明代·罗钦顺

凉风吹客过金陵，尊酒相逢感慨增。路远只知红日近，山深初见白云层。

百年谱谍传忠孝，四海交游念寝兴。君力正强吾未老，江楼春暖待重登。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。